Acong Sweetchild

Ahmad Fauzi Manat, juga dikenali sebagai Acong Sweetchild (lahir 8 September 1973) ialah seorang penyanyi dan pelakon lelaki Malaysia. Beliau terkenal sebagai vokalis kumpulan Sweet Child; Selain itu, beliau turut berkecimpung dalam bidang lakonan. Acong merupakan salah seorang peserta Gegar Vaganza musim kedua, memenangi tempat kelima pada 2015.

Kerjaya
Acong ialah pengasas bersama dan vokalis kumpulan rock, Sweet Child sewaktu penubuhannya pada 1992. Sweet Child telah menikmati kejayaan dalam industri muzik dengan menerbitkan sebanyak 3 album studio yang semuanya mendapat sambutan yang menggalakkan di pasaran.

Beliau juga berkecimpung dalam bidang lakonan, dengan membintangi beberapa siri drama TV termasuk Gerak Khas dan Jangan Ikut Aku serta filem termasuk Lelaki Harapan Dunia. Acong juga pernah menubuhkan syarikat Big Star Act Production bersama Cico Harahap dan Joey Daud.

Gegar Vaganza 2015

Acong merupakan salah seorang peserta Gegar Vaganza musim kedua yang turut disertai oleh Ezad Lazim, Farahdhiya dan Siti Nordiana. Beliau dinobatkan sebagai pemenang tempat kelima sekaligus memenangi wang tunai sebanyak RM50,000. Berikut ialah senarai persembahan beliau:

Kehidupan peribadi
Acong berkahwin dengan Marya Zuraida Zahari pada 15 Disember 2012. Perkahwinan ini merupakan kali kedua buat Acong selepas menduda selama 10 tahun. Isterinya, Marya Zuraida mempunyai seorang anak dari perkahwinan terdahulu. Pasangan ini mula berkenalan ketika Sweet Child membuat sesi promosi album pada 1998. Pasangan ini belum dikurniakan cahaya mata.

Filemografi

Filem

Drama

Telefilem

Televisyen

Rujukan

Pautan luar
 
 Acong Sweetchild di Discogs

Kelahiran 1973
Orang hidup
Orang Malaysia berketurunan Melayu
Muslim Malaysia
Orang dari Kuala Lumpur
Penyanyi lelaki Malaysia
Pelakon lelaki Malaysia
Pelakon televisyen Malaysia
Pelakon filem Malaysia
Pelawak Malaysia
Peserta Gegar Vaganza